
ŠILUTĖS RAJONO SAVIVALDYBĖS KELEIVINIO KELIŲ TRANSPORTO VIEŠOSIOS PASLAUGOS TEIKIMO VIETINIO REGULIARAUS SUSISIEKIMO MARŠRUTAIS POREIKIO NUSTATYMO TVARKOS APRAŠAS

I SKYRIUS
BENDROSIOS NUOSTATOS

1. [bookmark: part_83ef4709e585463ca06fbf35f5677597]Šilutės rajono savivaldybės keleivinio kelių transporto viešosios paslaugos teikimo vietinio reguliaraus susisiekimo maršrutais poreikio nustatymo tvarkos aprašas (toliau – Tvarkos aprašas) reglamentuoja Šilutės rajono savivaldybės (toliau – Savivaldybė) keleivinio kelių transporto viešosios paslaugos vietinio (miesto ir priemiestinio) reguliaraus susisiekimo naujų, esamų maršrutų keitimo ir panaikinimo poreikio nustatymo tvarką, kuri užtikrintų savivaldybės gyventojų susisiekimą bei savivaldybės biudžeto lėšų, skirtų vežėjų nuostoliams, patirtiems teikiant Savivaldybei keleivinio kelių transporto viešąsias paslaugas, kompensuoti, efektyvų naudojimą.
2. Tvarkos apraše vartojamos sąvokos suprantamos taip, kaip apibrėžta Lietuvos Respublikos kelių transporto kodekse ir Lietuvos Respublikos saugaus eismo automobilių keliais įstatyme.

II SKYRIUS
VIEŠŲJŲ PASLAUGŲ TEIKIMO VIETINIO SUSISIEKIMO MARŠRUTAIS POREIKIO NUSTATYMO TVARKA

3. Keleivių vežimas visais savivaldybės maršrutais gali būti nustatomas tik tomis gatvėmis ir keliais, kurie atitinka Reikalavimus gatvėms ir keliams, kuriais vyksta reguliarus keleivinio transporto eismas, patvirtintus Lietuvos Respublikos susisiekimo ministro 2011 m. lapkričio 29 d. įsakymu Nr. 3-747 „Dėl Reikalavimų gatvėms ir keliams, kuriais vyksta reguliarusis keleivinio transporto eismas, patvirtinimo“.
4. [bookmark: part_a0289b7ce2934e398599f5b3c2a560e3]Vietinis keleivių susisiekimas tarp aplinkinių vietovių ir savivaldybės, kaip administracinio vieneto, centro turi būti užtikrinamas maršrutais.
5. [bookmark: part_0d0337976807471ba36e44d2e2de0d38]Maršrutų poreikį nagrinėja Savivaldybės mero potvarkiu sudaryta darbo grupė naujų ir / ar jau vykdomų vietinio priemiestinio keleivių vežimo maršrutų poreikiui nagrinėti (toliau – Darbo grupė), kuri:
5.1. [bookmark: part_16eed0fd63324e9f836f41002aa8b01d][bookmark: part_a4ed2ef6d8034971b70437c923e64707]užtikrina, kad kuo mažesnėmis sąnaudomis atskiras maršrutas ir bendras maršrutų tinklas užtikrintų nepertraukiamą ir sklandų keleivių vežimo paslaugos Savivaldybei teikimą;
5.2. [bookmark: part_00e64b2973354918adb27d4a7df0812f]išnagrinėja gyventojų, organizacijų, bendruomenių ir kt. pateiktus prašymus (atliktas apklausas ir kt.) dėl naujų ir (ar) jau esamų vietinio priemiestinio keleivių vežimo maršrutų reikalingumo, įvertina jų naudą Šilutės rajono savivaldybės gyventojams, nustato maršruto intensyvumą (savaitės dienomis), išvykimo laiką (valandų ir minučių tikslumu) ir preliminariai apskaičiuoja maršrutui reikalingų lėšų poreikį kompensuojant jo nuostolingumą iš savivaldybės biudžeto;
5.3. pateikia Savivaldybės merui pasiūlymus ir išvadas dėl naujų ir (ar) jau vykdomų vietinio priemiestinio keleivių vežimo maršrutų reikalingumo Šilutės rajono savivaldybės gyventojams.
6. [bookmark: part_3428fbb7bdb64d3395249c4c1cfca79a]Savivaldybės meras, išnagrinėjęs darbo grupės pasiūlymus ir išvadas dėl naujų ir (ar) jau vykdomų vietinio priemiestinio keleivių vežimo maršrutų sąrašo patvirtinimo, pakeitimo, panaikinimo, mero potvarkiu priima sprendimą, kai:
6.1. [bookmark: part_9844a024b23d489791748886e0e3e7b1][bookmark: part_d8929a17e0404950a25ef3c01d5fca4a]įtraukiamas naujas / panaikinamas ar koreguojamas esamas maršrutas;
6.2. [bookmark: part_6e86c16bb0344e04901ee64f87b13cd6]keičiamas autobuso atvykimo ar išvykimo laikas;
6.3. [bookmark: part_8b0619c04980465d88dd6f1128520795]koreguojamas maršruto pavadinimas;
6.4. [bookmark: part_7ac08d00544445d685d51ef46ed5ba66]koreguojamas maršruto reguliarumas per parą;
6.5. koreguojamas maršruto reguliarumas per savaitę.
7. [bookmark: part_77914fbfa6a547a3a503c945760ab58d]Nustatomi nauji maršrutai arba esantys keičiami, jei netenkinama keleivių paklausa, arba paklausa tenkinama, tačiau važiavimo sąlygos yra netinkamos (keleiviai netelpa į transporto priemones).
8. [bookmark: part_7734809bfbcf497ab3a06a2ccb63df89]Nauji maršrutai nustatomi, jei keleivių susisiekimo negalima užtikrinti pakeičiant vežimo esamais maršrutais sąlygas (trasą, dažnį, laiką, transporto priemonių talpą).
9. [bookmark: part_41940a1d7e7947d69fd8715b787cc1bd][bookmark: part_88bb90247e344ec0adbe7c25545c4a52]Planuojamų arba keičiamų maršrutų reisai turi būti priderinti prie esamų maršrutų reisų taip, kad transporto priemonių eismo intervalai atitiktų keleivių srautus.
10. [bookmark: part_aef80c8e98494bbfbb38b6ea4a3ae5e9]Naujų maršrutų nustatymas arba esamų keitimas gali būti vertinamas, jei Savivaldybei pateiktas rašytinis prašymas, kuriame nurodytas naujo maršruto nustatymo arba esamo keitimo poreikis, vietovė (nuo kur iki kur), laikas, savaitės ar mėnesio dienos, dažnumas, kita papildoma aktuali informacija.
11. [bookmark: part_873786819d6e4c75a8ccd6c298992815]Maršrutas gali būti naikinamas arba keičiamas (trasa, dažnis, laikas, transporto priemonių talpa) komisijos siūlymu, atsižvelgiant į važiuojančių keleivių skaičių, maršruto sąnaudas, maršrutų tinklo užtikrinimą ir kitus veiksnius.
12. [bookmark: part_cf45db7f603f455fa5d64da6bd29e3e7]Savivaldybė, prieš nustatydama arba keisdama maršrutą, jo tvarkaraščio projektą ir planuojamą maršruto trasą privalo iš anksto suderinti su savivaldybių, per kurių teritorijas numatoma maršruto trasa, institucijomis arba jų įgaliotomis įstaigomis, o maršruto, kurio trasa eina per dviejų gretimų savivaldybių (neįskaitant miestų savivaldybių) teritorijas, – ir su Lietuvos transporto saugos administracija. Derinanti institucija arba įstaiga privalo maršruto tvarkaraščio projektą ir planuojamo maršruto trasą suderinti arba motyvuotai atsisakyti tai atlikti ne vėliau kaip per 10 darbo dienų nuo prašymo gavimo.
13. [bookmark: part_3f14b3242dd3478192374b7fd9266725]Keleivių vežimo vietinio reguliaraus susisiekimo autobusų maršrutais, vykdant keleivinio kelių transporto viešąsias paslaugas, tvarkaraštis yra tvirtinamas, keičiamas ir pripažįstamas netekusiu galios Savivaldybės mero potvarkiu.

III SKYRIUS
BAIGIAMOSIOS NUOSTATOS

14. [bookmark: part_08a7848c7f404059b3b379acd143510a]Ginčai dėl maršrutų nustatymo, keitimo ir panaikinimo sprendžiami įstatymų nustatyta tvarka.
15. Tvarkos aprašas keičiamas ar pripažįstamas netekusiu galios Savivaldybės tarybos sprendimu.
_____________________________
